Split, 15. travnja, 2021. godine

Raspisuje se natječaj za provođenje stručne prakse u nastavnim bazama Filozofskog fakulteta u Splitu, u ljetnom semestru akad. god. 2020./2021. unutar slijedećih nastavnih baza Fakulteta:

1. **Crveni križ Split:**

Upoznavanje s aktivnostima organizacije Crveni križ i sudjelovanje u provedbi izobrazbi

 (**1 student/ica**)

1. **Udruga Zdravi grad, Split**:
* Priprema i organizacija međunarodne konferencije (**2 studenta/ice**)
1. **Udruga za prirodu, okoliš i održivi razvoj SUNCE, Split**:
* Suradnik/ca na projektu o zbrinjavanju i upravljanju otpadom (**1 student/ica sociologije**)
1. **CEDRA Split, Cluster za eko-društvene inovacije i razvoj** :
* Suradnika/ca za praćenje funkcioniranje udruge kroz EU fondove (**2 studenta/ice sociologije**)
1. **Udruga MI, Split**:
* Praćenje provedbe projekata– glavni principi provedbe, oglašavanje, projektna izvješća

 (**1 studenta/ice sociologije)**

1. **Liga za prevenciju ovisnosti, Split**
* Postavljanje istraživačkog okvira za sociološko istraživanje na uzorku korisnika programa udruge/ Analiza stručne literature iz područja problema ovisnosti

 (**3 student/ica sociologije)**

S obzirom na potrebe iskazane u programima za koje se raspisuje natječaj, na natječaj se mogu prijaviti studenti završnih godina i apsolventi preddiplomskog te diplomskog studija sociologije,. Svaki prijavitelj može se prijaviti na najviše tri ponuđena programa.

Prijava mora sadržavati **prijepis ocjena** te **motivacijsko pismo** (do max 500 riječi) koje treba sadržavati kratak prikaz eventualnog dosadašnjeg iskustva i razloge odabira određenog programa. U slučaju prijave na više programa sastavlja se samo jedno motivacijsko pismo. Prijava se šalje isključivo elektronskom poštom na adresu **strucna.praksa@ffst.hr**. E-mail treba biti naslovljen “Stučna praksa” te brojevima programa na koji se prijavljuje navedenim prema osobnom prioritetu prijavitelja (npr. Stručna praksa 5).

Prijave se zaprimaju zaključno s 22. travnja (četvrtak) 2020. godine.